Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 19595-ҩык ыҟоуп, ргәы бзиахеит 16050-ҩык, рыԥсҭазаара иалҵит 272-ҩык.
Sputnik Аԥсны аҭыхратә гәыԥ аҭааит Кәтол ақыҭа, араҟа инхо арԥыс қәыԥш ихациркит уаанӡа иабацәа рнапы злакыз ачаи аарыхра.
Аԥсшьарҭа ҩны "Самшитовая роща" аиҳабы ихаҭыԥуаҩ Дмитри Кәарцхьиа арадио Sputnik аефир аҿы еиҭеиҳәеит дара рыԥсшьарҭаҿы ачымазараҿкы аҽацәыхьчаразы аусурақәа шеиҿкаау атәы.
Урыстәылатәи аԥсшьаҩцәа гәыԥҩык зықәтәаны амшын ихыз акатамаран аидара рацәа иахҟьаны иԥҽын, аӡааҟәрылара иалагеит Гәдоуҭа араион Бамбора ақыҭа аԥшаҳәаҿы.
Саида Жьиԥҳа лышәҟәы-альбом "Ицәажәо аҭыӡқәа" рызкуп иахьа уажәраанӡа иеиқәханы иҟоу ажәытә аԥсуа ҩнқәа.
Гагра араион ахадара акурорти атуризми рыҟәша аиҳабы Ахра Бганба арадио Sputnik аефир аҿы еиҭеиҳәеит аԥсшьаҩцәа аӡаҿы ршәарҭадара аиҿкааразы имҩаԥырго аусмҩаԥгатәқәа ртәы.
Аԥсны апрокурор хада Адгәыр Агрба араионтә прокурорцәа алархәны аилатәара мҩаԥигеит, аԥшьаша ԥхынгәы 15 рзы.
1989 шықәса ԥхынгәы 15-16 рзы аԥсуа-ақырҭуа еидысларақәа ирылахәыз Коба Ҷыҭанаа урҭ амшқәа игәалашәараҿы ишаанхаз атәы дырзааҭгылеит.
Никарагуа Аԥсны ахьыԥшымра азханаҵеит Урыстәыла ашьҭахь, 2008 шықәса рзы, уажәшьҭа 12 шықәса ҵуеит аҩтәылак рыбжьара адипломатиатә еизыҟазаашьақәа шьақәыргылоуижьҭеи.
Аԥснытәи аҳәынҭкарратә университет аҭоурыхтә факультет адекан Алик Габелиа арадио Sputnik аефир аҟны еиҭеиҳәеит астудентцәа аԥхынтәи рыпрактика шеиҿкаау.
Аԥсны аепидемиологиатә ҭагылазаашьа ахьыуадаҩхаз иахҟьаны иалагалоу аковидҿагыларатә ԥкрақәа аҳҭнықалақь аҟны ишынарыгӡо, ахыхьчаратә ԥҟарақәа еилазго иларҳәоз рзы лгәаанагара дазааҭгылоит Sputnik аколумнист Елеонора Коӷониаԥҳа.
Асоветтә ҳәынҭқарратә усзуҩ, Аԥснытәи АССР апартиа аобком актәи амаӡаныҟәгаҩ Борис Адлеиба диижьҭеи иахьа 90 шықәса ҵит. Иара игәалашәара иазкны зеиҿкаара иаҿыз аусмҩаԥгатәқәа ахыргеит акоронавирус азы аепидҭагылазаашьа иахҟьаны.
Аԥсныҟа акоронавирус аҟынтәи урыстәылатәи алаҵа даҽа партиак аарышьҭуеит ҳәа иазыԥшуп ԥхынгәы анҵәамҭазы - нанҳәа алагамҭазы.
Арепатриациазы уаанӡатәи аминистр Дбар ахара идырҵоит имаҵура ихы иархәаны адокументқәа еилаганы, аҳәынҭқарратә ԥара рацәаны еимиҵәеит ҳәа. Ари аус иалахәуп ИАЕ "РемСтрой2012" аиҳабы Амиран Лакербаиеи Арепатриациазы афонд атехникатә хылаԥшразы анџьныр Денис Ақаҩбеи.
Асоветтә ҳәынҭқарратә усзуҩ, Аԥснытәи АССР апартиа аобком актәи амаӡаныҟәгаҩ Борис Адлеиба диижьҭеи сынтәа 90 шықәса ҵит. Арадио Sputnik аефир аҟны уи дигәалаиршәеит ауаажәларратә усзуҩ Виачеслав Цыгәба.
Акриптовалиута арҳаразы афымцамч закәаншьаҭада зхы иазырхәо административтә хараԥса иқәырҵоит. Афымца ахархәара 300 киловатт еиҳазар 1-3 шықәса аҭакра рықәҵахоит рмазара рымхны.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 19406-ҩык ыҟоуп, ргәы бзиахеит 16008-ҩык, рыԥсҭазаара иалҵит 269-ҩык.
Аԥсны аҩнуҵҟатәи аусқәа рминистрреи Аҳәынҭстандарти 560 маининг-хархәагақәа Очамчыра араион аҿы ирымырхит иҳаҩсыз ҩымш рыҩнуҵҟа, уи ашьҭахь амаининг-хархәагақәа змырхыз анхацәа агәынамӡара аадырԥшит Араду ақыҭан еизаны.
Аԥсны АҶА зышәагаа маҷу аӷбақәа рҳәынҭқарратә инспекциа аиҳабы Ҭенгиз Сабуа арадио Sputnik аефир аҟны еиҭеиҳәеит амшын аҟны агәаҭарақәа иаадырԥшыз атәы.